رانا شمشاد احمد خان

کامونکے‬‎    link=https://ur.wikipedia.org/wiki/d:Q108544591#P19|baseline|13x13px|ویکی ڈیٹا پر  (P19) کی خاصیت میں تبدیلی کریںتاریخ وفات31 مئی 2015ء   (50 سال)   link=https://ur.wikipedia.org/wiki/d:Q108544591#P570|baseline|13x13px|ویکی ڈیٹا پر  (P570) کی خاصیت میں تبدیلی کریںعملی زندگیپیشہسیاست دان    link=https://ur.wikipedia.org/wiki/d:Q108544591#P106|baseline|13x13px|ویکی ڈیٹا پر  (P106) کی خاصیت میں تبدیلی کریںدرستی - ترمیم   link=https://ur.wikipedia.org/wiki/%D8%B3%D8%A7%D9%86%DA%86%DB%81:%D8%AE%D8%A7%D9%86%DB%81_%D9%85%D8%B9%D9%84%D9%88%D9%85%D8%A7%D8%AA_%D8%B4%D8%AE%D8%B5%DB%8C%D8%AA|12x12px|سانچہ دستاویز دیکھیے
چوہدری رانا شمشاد احمد خان (5 مئی 1965 – 31 مئی 2015) ہک پاکستانی سیاست دان ہن۔ اوہ چار واری پنجاب دی صوبائی اسمبلی دے رکن (ایم پی اے) منتخب تھئے۔ انہاں نے 1992 توں 1993، 1997 توں 1999، 2002 توں 2007، تے 2013 توں 2015 وچ اپݨے قتل تائیں ایم پی اے دی حیثیت نال خدمت کیتی۔ 

 ابتدائی زندگی اور تعلیم 
رانا شمشاد احمد خان 5 مئی 1965 کوں کامونکے، پاکستان وچ پیدا تھئے۔ انہاں دے ابا سئیں چوہدری عبد الوکیل خان وی پنجاب توں ڈو واری ایم پی اے رہ چکیے ہن۔ شمشاد نے 1987 وچ بیچلر آف آرٹس (BA) دے نال گریجویشن کیتا تے پیشے دے لحاظ نال اوہ ماہر زراعت ہن۔ اوہ شادی شدہ ہن تے انہاں دے ترائے ٻال وی ہن۔ 

 سیاسی کیریئر 
1990 دی ݙہاکے دے دوران شمشاد نے 1992 توں 1993 تے 1997 توں 1999 تک پنجاب وچ ایم پی اے دی حیثیت نال خدمت کیتی۔ اوہ 1992 توں 1993 تک کامونکے وچ میونسپل کمیٹی دے چیئرمین تے 2001 توں 2002 تک تحصیل کامونکے دے ناظم (میئر) وی رہے۔ اوہ پہلی واری 1992 وچ حلقہ PP-83 (گوجرانوالہ-VII) توں ایم پی اے منتخب تھئے۔ انہاں دے پیو ایں توں پہلے 1988 تے 1990 دے عام انتخابات وچ مسلسل ڈو واری ایں حلقے توں منتخب تھئے ہن۔

1993 دے عام انتخابات وچ، شمشاد نے PP-83 توں پاکستان مسلم لیگ (ن) دے امیدوار دی حیثیت نال انتخاب لڑیا۔ انہاں نے 23,030 ووٹ حاصل کیتے پر اوہ مسلم لیگ جے دے امیدوار سید محمد خلیل الرحمان چشتی توں ہار ڳئے۔ 1997 دے عام انتخابات وچ شمشاد نے ولا  مسلم لیگ ن دے امیدوار دی حیثیت نال انتخاب لڑیا تے PP-83 توں ایم پی اے منتخب تھئے۔ انہاں نے 29,254 ووٹ حاصل کیتے تے آزاد امیدوار امانت علی ورک کوں ہرایا۔

2002 دے عام انتخابات وچ، اوہ پاکستان مسلم لیگ (ق) دے امیدوار دی حیثیت نال حلقہ PP-100 (گوجرانوالہ-X) توں ایم پی اے منتخب تھئے، جݙݨ مسلم لیگ (ق) نے پنجاب وچ حکومت بݨائی۔ انہاں نے 30,711 ووٹ حاصل کیتے تے پیپلز پارٹی دے امیدوار حاجی محمد اسلم کوں ہرایا۔ شمشاد کوں جنوری 2003 توں نومبر 2006 تک صوبائی وزیر ٹرانسپورٹ دے طور تے تعینات کیتا ڳیا۔ دسمبر 2006 وچ اوہ صوبائی وزیر برائے ایکسائز اینڈ ٹیکسیشن مقرر تھئے تے 2007 تک ایں عہدے تے فائز رہے۔

2008 دے عام انتخابات وچ، انہاں نے PP-100 توں مسلم لیگ (ق) دے امیدوار دی حیثیت نال انتخاب لڑیا۔ انہاں نے 21,638 ووٹ حاصل کیتے پر اوہ پیپلز پارٹی دے امیدوار ذوالفقار بھنڈر توں ہار ڳئے۔ 2013 دے عام انتخابات وچ، انہاں نے مسلم لیگ ن وچ شمولیت اختیار کیتی تے PP-100 توں چوتھی واری ایم پی اے منتخب تھئے۔ انہاں نے 54,118 ووٹ حاصل کیتے تے پی ٹی آئی دے امیدوار یاسر عرفات رامے کوں ہرایا۔ اوہ اپݨی موت تائیں ایں نشست تے براجمان رہے۔  

 قتل 
شمشاد کوں 31 مئی 2015 کوں کامونکے وچ انہاں دے پتر رانا شہباز تے انہاں دے ہک جانݨ آلے محمود شاکر دے نال قتل کر ݙتا ڳیا۔ انہاں کوں اوں ویلے گولی مار کے ہلاک کر ݙتا ڳیا جݙݨ کالے رنگ دی ہک گاݙی تے سوار مسلح حملہ آوراں نے فائرنگ کیتی، جیلہیں اوہ شام کوں گھر ویندے پئے ہن۔ حملہ آور حملے دے بعد موقعے توں فرار تھی ڳئے۔ وزیراعظم نواز شریف نے واقعے دی مذمت کریندے ہوئے حملے دی تحقیقات دا مطالبہ کیتا۔ ابتدائی اطلاعات دے مطابق مبینہ قاتلین دا مقتول دے نال زرعی اراضی تے تنازعہ ہو سڳدا ہئی۔ جون 2015 وچ، حملہ آوراں کوں مبینہ طور تے پولیس نے گرفتار کر ڳھدا۔ مئی 2016 وچ ہک مبینہ قاتل پولیس مقابلے دے دوران مارا ڳیا۔ دسمبر 2018 وچ ہک ملزم حملہ آور دی جیل وچ وفات تھی ڳئی۔ شمشاد دی وفات دے بعد انہاں دے بھرا چوہدری اختر علی خان نے حلقہ PP-100 وچ ضمنی انتخاب وچ کامیابی حاصل کیتی۔

 حوالہ 

ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے